ETA:n sekakomitean päätös N:o 3/97, tehty 10 päivänä maaliskuuta 1997, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta



Virallinen lehti nro L 182 , 10/07/1997 s. 0030 - 0031



ETA:N SEKAKOMITEAN PÄÄTÖS N:o 3/97, tehty 10 päivänä maaliskuuta 1997, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, jäljempänä `sopimus`, ja erityisesti sen 98 artiklan, sekä katsoo, että sopimuksen liite II muutettiin ETA:n sekakomitean päätöksellä N:o 79/96 (1), ja maanpäällisen yleisen European Radio Message System (ERMES) -järjestelmän vastaanottimien vaatimuksia koskevista yhteisistä teknisistä määräyksistä 17 päivänä heinäkuuta 1995 tehty komission päätös 95/290/EY (2) on otettava osaksi sopimusta, digitaalisen eurooppalaisen langattoman televiestinnän (DECT) Public Access Profile (PAP) -sovellusten päätelaitteiden liittymien vaatimuksia koskevista yhteisistä teknisistä määräyksistä 28 päivänä marraskuuta 1995 tehty komission päätös 95/525/EY (3) on otettava osaksi sopimusta, digitaalista monipalveluverkkoa (ISDN) koskevista yhteisistä teknisistä määräyksistä; 3,1 kHz:n puhelinliikennepalvelu, ISDN-puhelimien liittymiä koskevat vaatimukset, 28 päivänä marraskuuta 1995 tehty komission päätös 95/526/EY (4) on otettava osaksi sopimusta, ON PÄÄTTÄNYT SEURAAVAA: 1 artikla Lisätään sopimuksen liitteessä II olevan XVIII luvun 4 i kohdan jälkeen (Euroopan parlamentin ja neuvoston direktiivi 95/47/EY) kohtia seuraavasti: "4 j. 395 D 0290: Komission päätös 95/290/EY, tehty 17 päivänä heinäkuuta 1995, maanpäällisen yleisen European Radio Message System (ERMES) -järjestelmän vastaanottimien vaatimuksia koskevista yhteisistä teknisistä määräyksistä (EYVL N:o L 182, 2.8.1995, s. 21). 4 k. 395 D 0525: Komission päätös 95/525/EY, tehty 28 päivänä marraskuuta 1995, digitaalisen eurooppalaisen langattoman televiestinnän (DECT) Public Access Profile (PAP) -sovellusten päätelaitteiden liittymien vaatimuksia koskevista yhteisistä teknisistä määräyksistä (EYVL N:o L 300, 13.12.1995, s. 35). 4 l. 395 D 0526: Komission päätös 95/526/EY, tehty 28 päivänä marraskuuta 1995, digitaalista monipalveluverkkoa (ISDN) koskevista yhteisistä teknisistä määräyksistä; puhelinliikennepalvelu, ISDN-puhelimien liittymiä koskevat vaatimukset (EYVL N:o L 300, 13.12.1995, s. 38)." 2 artikla Päätösten 95/290/EY, 95/525/EY ja 95/526/EY islanniksi ja norjaksi laaditut tekstit, jotka on liitetty tämän päätöksen vastaaviin toisintoihin, ovat todistusvoimaisia. 3 artikla Tämä päätös tulee voimaan 1 päivänä huhtikuuta 1997, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 10 päivänä maaliskuuta 1997. ETA:n sekakomitean puolesta C. DAY Puheenjohtaja (1) EYVL N:o L 100, 17.4.1997, s. 68 (2) EYVL N:o L 182, 2.8.1995, s. 21 (3) EYVL N:o L 300, 13.12.1995, s. 35 (4) EYVL N:o L 300, 13.12.1995, s. 38